***መንዩ ዑዉር?***

*መንዩ ዑዉር ኢለ ሓቲተ፡ መልሲ ክረክብ ላዕልን ታሕትን ጠሚተ፡ ፍጥነት ወሲኸ ኢለ ሃተሃተ፡፡*

*ግን መልሲ ኣይረኸብኩን ንሕቶይ፡ ኣቓልቦ ሲኢኑ ርእይቶይ፡ መልሲ ክረብ ዕርፍቲ ስኢና ሂወትይ።*

*ገለ ይምልሱ ኢሎም ዓይኑ ዘይርኢ፡ ገለውን ይብሉ ብርሃን ካብ ጸላም ዘይፈሊ፡ ኣነ ግን ንሱ ኣይኮንኩን መልሲ ዝደሊ።*

*ዓይኑ እናራኣየ ፈሊጡ ዝዓወረ፡ ክነዝሕ ዝውዕል ናይ ሓሶት ወረ፡ ተገሩ ዝብል ንዘይተገብረ፡ ንሱ’ዩ ብሓቂ ዓይኑ ዝዓወረ።*

*ስለዚ መንዩ ዑዉር ንዝብል መልሲ፡ እቲ ዘይመዝን ሓሳዊ መጣቖሲ፡ ምስሊ ኤርትራ ክድውን ዊዒሉ ዘምሲ።*

*ደርጊ ምሓሸ ዝብል ታሪኽ ከባላሹ፡ ­­­­ብብሔር ዝጥርነፍ ዘጋጊ ዓያሹ፡ ንሱዩ ዑዉር መሳርሒ ዝጠፈሹ።*

*ኣውራጃውያን ተንኮል ዝጽሕትሩ፡ ምስ ጃንዳ ዝውዕሉ ዝሓድሩ፡ ብቑራቦ ሞቕሹሽ ዝጥበሩ፡ ንሳቶም’ዮም ዑዉራት ሃገሮም ዘድፍሩ።*

*ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር ነሃሰ 19, 2019*